钦定古今图书集成/明伦汇编/氏族典/第203卷 > 高仙芝
## 钦定古今图书集成/明伦汇编/氏族典/第203卷 > 高仙芝

按《唐书高仙芝传》：“仙芝，高丽人。父舍鸡，初以将军隶
河西军，为四镇校将。仙芝年二十馀，从至安西，以父
功补游击将军。仙芝美姿质，善骑射。初事节度使田
仁琬、盖嘉运等，不甚知名。后事夫蒙灵察，乃善遇之。
开元末，表为安西副都护、四镇都知兵马使小勃律。
其王为吐蕃所诱，妻以女，故西北二十馀国皆羁属”
吐蕃。自仁琬以来，三讨之皆无功。天宝六载，诏仙芝
以步骑一万出讨拂菻、大食诸国，皆震慑降附，奏捷
京师，擢鸿胪卿，假御史中丞，为四镇节度使，加左金
吾卫大将军，寻除武威太守，拜右羽林军大将军，封
密云郡公。禄山反，荣王为元帅，仙芝副之，继封常清
东讨，帝御勤政楼，引荣王受命，宴仙芝以下，帝又幸
望春亭劳遣，诏监门将军边令诚监军。次陕郡，而常
清败还。仙芝急，乃开太原仓，悉以所有赐士卒，焚其
馀，引兵趋潼关。会贼至，甲仗资粮委于道，弥数百里。
既至关，勒兵缮守具，士气稍稍复振。贼攻关不得入，
乃引还。初，令诚数私于仙芝，仙芝不应，因言其逗挠
状以激帝，且云：“常清以贼摇众，而仙芝弃陕地数百
里朘盗禀赐。”帝大怒，使令诚即军中斩之。令诚已斩
常清，陈尸于籧篨。仙芝自外至，令诚以陌刀百人自
从，曰：“大夫亦有命。”仙芝顾麾下曰：“我募若辈，本欲破
贼取重赏，而贼势方锐，故迁延至此，亦以固关也。我有罪，若辈可言；不尔，当呼枉！”军中咸呼曰：“枉！”其声殷
地，仙芝遂就死。